Беседа:Строволос

message: Селището е отделен град, макар че на практика се е слял със столицата. Не виждам основания за връщане на това мое уточнение. --Elkost (беседа) 15:22, 2 юни 2015 (UTC)
replies: text: Върнах го, защото само административно се води отделен град. Бях там, Никозия и Строволос са абсолютно слети, без дистанция от никакъв вид. Комуникациите са еднотипни, сградите са от един и същи вид и стил, връзката е плътна и органична и наистина няма никаква разлика между тях. Едва ли на някого е ясно къде започва едното и свършва другото. Вероятно - само на администрацията. Дори адресите са Никозия, Строволос, диаметър, улица, номер. Приет е като квартал. Знам, че в другите Уикипедии се води като град. Но дали е град или квартал, е несъществена дреболия, затова го направи както ти харесва. Поздрави! --Молли (беседа) 08:30, 3 юни 2015 (UTC)
Към Elkost. Отново се връщам от Никозия и отново съм напълно убедена, че Строволос не е никакъв град, а е квартал на Никозия. Гръцката част на Никозия е разделена на 8 квартала - Никозия (център), Агланджия, Гери, Лация, Строволос, Лакатамия, Енгоми и Агиос Дометиос. Административно всеки от тях е отделна община, функционираща под общото ръководство на кмета и общината на целия град, които от своя страна, освен града, ръководят и централната градска част (виж Nicosia/Lefkosia). В английската У. има публикувана карта с административното деление на Никозия, която предстои да бъде прехвърлена към Комънс. Засега може да се види тук. Във връзка с това премахвам последните ти корекции, засягащи кв. Строволос.
В нашия списък на селища в окръг Никозия, като отделни селища са включени Строволос и Енгоми, което е грешно, затова ще ги махна от там.
--Молли (беседа) 08:34, 21 декември 2015 (UTC)

text: Извинявай, пропуснала съм кв. Агиос Дометиос, който също е в гръцката част. --Молли (беседа) 13:09, 21 декември 2015 (UTC)
Моли, благодаря ти, че пак поставяш този въпрос за обсъждане, т.к. така се наложи да го проуча по-задълбочено, порових онлайн из статии и официални документи. Както ти отговорих на моята беседа, има твърдения в някои др. уикипедии, че Строволос е град, дори в началото на статията (2-ри абзац) на английски: „Strovolos is now a town...“ Намерих източника му - това е официалният сайт на англ. на община Строволос (3-ти абзац), където пише: „Strovolos is now a big city...“ Всъщност текстът от страницата на общинския сайт е копиран (и леко изменен) за английската уикипедия или обратно. Най-вероятно това определение е фигуративно, т.к. никъде не видях Строволос да е включен в списък на градове, нито уточнение кога и как селището е станало град - с година, адм. акт и пр.
В крайна сметка единствените сигурни факти са следните:
* от 1986 г. столичната епархия (окръг/околия/др.) Никозия е разделена на 6 общини, сред които е Строволос;
* имало е селище Строволос (Strovolos) или Стровилос Strovilos), няма данни сега да има статут на населено място (град/село).
Гледах до най-подробното в Уикимапия (със сателитни изображения на сгради): няма белег да има център на Строволос - дори площад, от който да излизат радиални улици, прилича на краен градски или крайградски квартал с ниска етажност; няма ясна граница (както и ти пишеш) между общ. Строволос и централната община Никозия. Най-вероятно районът около селището набързо е бил заселен с бежанци при кризата от 1974 г. Дали селището обаче е присъединено към столицата или е самостоятелно населено място не е ясно. Няма основания да се ангажираме с твърдение, че Строволос е част от Никозия или (формално) отделен град. Ще изтрия Категория:Строволос.
Позволих си да редактирам твоя препратка, за да не стои най-отдолу под следващи текстове. Поздрави! --Elkost (беседа) 13:47, 21 декември 2015 (UTC)

text: Благодаря ти за задълбоченото проучване. Чудесно е, че стигнахме до консенсус.  Лек денǃ --Молли (беседа) 13:53, 21 декември 2015 (UTC)
Едва ли ще помогна с нещо, по-скоро - обратното, но териториалното сливане на населени места не може да бъде критерий за това дали са отделни или не. Регион Ломбардиа в Италия с близо 11-те си милиона жители понастоящем представлява почти непрекъснат мегаполис и въпреки това отделните населени места си съществуват като имена, имат отделно административно управление и т.н. Dino Rediferro (беседа) 18:49, 21 декември 2015 (UTC)

text: Тук става въпрос за Кипър, където мегаполиси не могат да съществуват. Цялото население на острова е около 850 хиляди, а на Никозия - 280 000. Не би могло да става дума за сливане от такъв тип. --Молли (беседа) 19:26, 21 декември 2015 (UTC)
thread_title:  ''Град'' или ''квартал''